《连雨偶成二首》
宋代·苏籀

愚翁夸甫骨应寒，宇宙因谁危与安。
治道灼知斯鞅妄，中兴窃拟导安难。
文章一伎真何益，得失他年极易观。
私喜崔駰薄班固，缪贤朱博毁师丹。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。